open-index/open-wikipedia-markdown huggingface dataset:
Alta Savoia

**Alta Savoia** (74) (en francés: *Haute-Savoie*) é un departamento francés situado no leste de Francia, que pertence á rexión Auvernia-Ródano-Alpes.
No seu territorio encóntrase o Mont Blanc (4.810 metros), cumio dos Alpes.

## Historia 
Até o século XIX, en 1860, o departamento de Alta Savoia formou parte dun estado independente, formado e gobernado a partir do século XI pola Casa de Savoia, que máis tarde se convertería na dinastía de gobernantes da unificación italiana. Esta familia de grandes señores feudais fundara o seu poder no control dos camiños e das gargantas polos pasos de montaña dos Alpes. As súas alianzas cos poderes da época, en particular coa casa de Borgoña, o papado, o emperadores xermánicos e mesmo Francia converteuno no poder dominante dos Alpes.

Bloqueado ao oeste pola forza dos reis de Francia, o condado de Savoia, máis tarde convertido en ducado, trasladou o seu centro de interese cara ao Piemonte e a todo o norte de Italia, até que se apoderou do Reino de Piemonte-Sardeña, elemento preponderante da unificación de Italia.

O departamento de Alta Savoia foi creado en 1860, segundo o Tratado de Turín do século XVIII. Foi un dos últimos territorios metropolitanos anexionados a Francia.

Non obstante, mantivo dende a súa historia e a súa posición fronteiriza até a unión de tres países, un particularismo local, unha lingua vernácula rica e unha marcada fraternidade co Val de Aosta e a Suíza Francesa.

## Principais cidades
*Annecy, *chef-lieu* (capital) do departamento
*Bonneville
*Saint-Julien-en-Genevois
*Nogent-le-Rotrou

## Estacións de esquí
*Chamonix
*Argentière
*Megève

Ficheiro:Ruches Haute-Savoie.jpg|alt=|Colmeas
Ficheiro:Lac noir Haute Savoie.jpg|alt=|Lago na Alta Savoia
Ficheiro:Mont_Blanc_oct_2004.JPG|alt=|Mont Blanc
Ficheiro:Rifugio des Cosmiques 001.JPG|alt=|Refuxio des Cosmiques
Ficheiro:Jambaz (Haute-Savoie).jpg|alt=|Jambaz
Ficheiro:Lac de Montriond 07.jpg|alt=|Lago Montriond

## Notas 
## Véxase tamén 
### Ligazóns externas 
*Conseil Géneral de Haute-Savoie
Dangerous Minds

***Dangerous Minds*** é un filme estadounidense dirixido por que se estreou en 1995. Baséase na novela ''My Posse Don't Do Homework* de LouAnne Johnson.

## Sinopse 
Unha inexperta mestra é contratada como profesora dun grupo de rapaces difíciles, cada un dos cales é un problema social en si mesmo. Pero, aínda que a tarefa é difícil e a rixidez da dirección do centro non axuda, a voluntariosa mestra intentará que tódolos mozos cheguen a graduarse.

## Personaxes 
* Michelle Pfeiffer como LouAnne Johnson
* George Dzundza como Hal Griffith
* Courtney B. Vance como George Grandey
* Robin Bartlett como Carla Nichols
* Beatrice Winde como Mary Benton
* John Neville como Waiter
* Lorraine Toussaint como Irene Roberts
* Renoly Santiago como Raúl Sanchero
* Wade Domínguez como Emilio Ramírez
* Bruklin Harris como Callie Roberts
* Marcello Thedford como Cornelius Bates
* Karina Arroyave como Josy
* Paula Garcés como Alvina
* Ivan Sergei como Huero
* Roberto Álvarez como Gusmaro Rivera
* Richard Grant como Durrell Benton
* Marisela Gonzales como Angela
* Toni Nichelle Buzhardt como Nikki
* Norris Young como Kareem
* Rahman Ibraheem como Big G
* Desire Galvez como Taiwana
* Wilson Limpo como Roderick
* Raymond Grant como Lionel Benton
* Veronica Robles como Stephanie
* Michael Archuleta como Oso
* Deshanda Carter como Tanyekia
* Ebony Jerido como Deanne
* Brandi Younger como Grip
* Asia Minor como Pam
* Mark Prince Edwards como PJ
* Ismael Archuleta como Lalo
* Skye Bassett como Jody
* Gaura Vani Buchwald como Warlock 
* Cynthia Avila como Mrs. Sanchero
* Roman Cisneros como Mr. Sanchero 
* Camille Winbush como Tyeisha Roberts
* Al Israel como as Mr. Santiego
* Brian Anthony como Joey
* Jason Gutman como Adam
* Lara Spotts como Dianna
* Coolio como Scott Felvmern

## Produción 
*Dangerous Minds'' foi un dos derradeiros filmes do produtor Don Simpson.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Lot

**Lot** (46)  é un departamento francés situado no sur de Francia, que pertence á rexión Occitania. Debe o seu nome ao río Lot, afluente do río Garona.

## Principais cidades
*Cahors, *chef-lieu* (capital) do departamento
*Figeac
*Gourdon

## Véxase tamén
### Ligazóns externas
*Páxina do Conseil Géneral de Lot
Alda Merini

**Alda Merini**, nada en Milán o 21 de marzo de 1931 e finada na mesma cidade o 1 de novembro de 2009, foi unha escritora e poetisa italiana.

## Véxase tamén 
### Ligazóns externas 
* Páxina oficial 
* Naviglilive.it 
* Poemas de Alda Merini
Tatsuya Fujiwara

, nado o 15 de maio de 1982 en Saitama, é un actor xaponés de cine, televisión e teatro.

## Filmografía 
*Kamen Gakuen como Akira Dojima (2000)
**Battle Royale* como Shuya Nanahara (2000)
*Sabu como Eiji (2002)
**Battle Royale II: Requiem* como Shuya Nanahara (2003)
*Dark Fist como Takimo Usato (2003)
*Sweet Happenings como Yukio Watanabe  (2004)
*Moonlight Jellyfish como Seiji Terasawa (2004)
*Electric Magnet (Girl) como Yuichiro Kazama (2006) (Cameo)
*Chain Movements como Nagato Sone (2004)
*Sea Ghost como Yukoni Chinari (2006)
*Death Note como Light Yagami (2006)
*Death Note: The Last Name como Light Yagami (2006)
*It's Only You como Hiro Kamikaze (2007)
*L: Change the World como Light Yagami (2008) (cameo)
*My First Love Goes To Past como Yuriko Dosu (2008)
**Chameleon* como Ichiro Noda Wu (2008)
*Snakes and Earrings 2008
*Zen como Hojo Tokiyori (2009)
*Kaiji como Kaiji Ito (2009)
*Parade como Naoki (2010)
*The Incite Mill (2010)
**Kari-gurashi no Arietti* como a voz de Spiller (2010)
*Kaiji 2 como Kaiji Ito (2011)

## Véxase tamén 
### Ligazóns externas 
*
Lezíria do Tejo (subrexión)

**Lezíria do Tejo** é unha subrexión estatística portuguesa que forma parte da Rexión do Alentejo, incluíndo varios municipios do Distrito de Santarém e un municipio do Distrito de Lisboa (Azambuja). Limita ao norte coas subrexións de Pinhal Litoral e Médio Tejo, ao leste coa de Alto Alentejo, ao sur co Alentejo Central e a Península de Setúbal, e ao oeste coa Grande Lisboa e o Oeste.

## Concellos 
Comprende 11 concellos:

* Almeirim Cidade
* Alpiarça
* Azambuja
* Benavente
* Cartaxo - cidade
* Chamusca
* Coruche
* Golegã
* Rio Maior - cidade
* Salvaterra de Magos
* Santarém - cidade principal

Estes concellos subdivídense nun total de 91 freguesías, o que supón unha media de preto de 8 freguesías por concello. As freguesías teñen unha superficie media de 46,91&nbsp;km² e unha poboación media de 2.647 habitantes, mais os valores exactos varían entre áreas de 346,30 e 3,54&nbsp;km² e poboacións de 12.826 e 278 habitantes. A densidade de poboación das freguesías varía entre os 776,5 e 3,5 hab/km².

## Notas
Gabriel Lezcano

**Gabriel Lezcano Rivarola**, nado o 18 de marzo de 1946 en Coronel Martínez, é un exfutbolista paraguaio. Xogaba de centrocampista.

## Traxectoria 
Chegou ao Celta de Vigo procedente de Paraguai na tempada de 1966–67 con 18 anos, militando no club olívico durante oito tempadas, ata o ano 1976.

Pese ao seu bo papel no Celta, tivo que saír pola porta de atrás despois dunha longa lesión, sendo reclamado por Ignacio Eizaguirre que xa o tiña adestrado no pasdo para xogar no Córdoba CF, retirándose definitivamente no Atlético Baleares. Na súa experiencia céltica gozou das meles da primeira clasificación do equipo para a copa da UEFA e as penas do descenso a Segunda División e posterior recuperación da máxima categoría.

Desde a súa retirada do fútbol asentouse en Vigo onde xa tiña a súa familia, adestrando nas categorías inferiores do club olívico.

## Véxase tamén 
### Ligazóns externas 
* Ficha do xogador en BDFútbol
Gran Premio de Mónaco de 1978

O **Gran Premio de Mónaco de 1978** foi unha carreira de Fórmula Un celebrada o 7 de maio de 1978 no Circuíto de Mónaco en Monte Carlo, Mónaco. Foi a sexta carreira do Campionato do Mundo de pilotos de .

## Informe 
Carlos Reutemann comezou na pole co Brabham xunto a John Watson e Niki Lauda segundo e terceiro. Watson tivo unha boa saída e xa lideraba na primeira curva, mentres que Reutemann chocou con James Hunt e tivo que entrar en boxes para reparar, o que deixou a Patrick Depailler e Lauda segundo e terceiro. Na primeira metade da carreira, os tres primeiros seguían igual ata que Watson sufriu un problema cos freos o que permitiu pasar a Depailler e Lauda, pero este último sufriu unha picada e tivo que entrar en boxes aínda que logrou recuperar o segundo posto de Watson cara ao final da carreira. Na parte dianteira, Depailler logrou a súa primeira vitoria con Lauda en segundo lugar, e Jody Scheckter terceiro despois de que Watson cometera outro erro nas voltas finais. Jean-Pierre Jabouille rematou en 10º lugar na que foi a primeira carreira de Renault.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos da clasificación.

## Notas 
* Líderes de volta: John Watson 37 voltas (1-37); Patrick Depailler 38 voltas (38-75).

## Véxase tamén 
### Ligazóns externas
James A. Beckford

**James Arthur Beckford**, nado o 1 de decembro de 1942 e finado o 10 de maio de 2022, foi un sociólogo da relixión británico.

Foi profesor emérito de socioloxía da Universidade de Warwick e membro da British Academy. e entre 1999 e 2003, foi presidente da International Society for the Sociology of Religion. Tamén foi autor de libros e artigos sobre os novos movementos relixiosos e a resposta da sociedade cara a eles.

## Traxectoria 
Beckford ensinou nas universidades de Reading e Durham e na Universidade Loyola de Chicago.

## Investigación e publicacións 
A tese de doutoramento de Beckford,*The Trumpet of Prophecy* (1975), foi o primeiro estudo sociolóxico de importancia sobre as Testemuñas de Xehová, e aínda é unha importante obra de referencia sobre o grupo. Na base dos seus estudos empíricos sobre o movemento antiseitas en Gran Bretaña, Francia e Alemaña, Beckford constatou que as respostas aos novos movementos relixiosos revelaban tanto da sociedade como os estudos sobre eses movementos.

## Publicacións 
* *Religious Organization* (1974)
* ''The Trumpet of Prophecy. A Sociological Analysis of Jehovah's Witnesses* (1975)
* *Cult Controversies. The Societal Response to New Religious Movements* (1985)
* *New Religious Movements and Rapid Social Change* (1986, editor), editado por SAGE Publications e UNESCO, ISBN 0-8039-8591-6
* *Religion and Advanced Industrial Society* (1989)
* *The Changing Face of Religion* (1989, co-editor)
* *Religion in Prison. Equal Rites in a Multi-Faith Society* (1998, con Sophie Gilliat)
* *Secularization, Rationalism and Sectarianism (1999, editor)
* *Social Theory and Religion* (2003)
* *Challenging Religion* (2003, editor)
* *Muslims in Prison: Challenge and Change in Britain and France* (2005)
* *Theorising Religion: Classical and Contemporary Debates* (2006, editor)

## Artigos 
* "Why Britain doesn't go to church", *BBC News*, 2004-02-17

## Notas 
## Véxase tamén 
### Outros artigos 
* David G. Bromley

### Ligazóns externas 
* Sitio de Jim Beckford  na Universidade de Warwick
Copa do Rei de voleibol

A **Copa do Rei de voleibol** é unha competición de eliminación directa que se celebra cada ano entre os oito mellores equipos da Superliga. É segunda competición española en importancia e a máis antiga.

Foi creada na tempada 1950-1951 co nome de **Copa do Xeneralísimo**, pero, tras os cambios políticos acontecidos en España, pasou a denominarse **Copa do Rei** en 1976.

## Historial 
## Palmarés 
### Clubs 

## Véxase tamén 
### Ligazóns externas 
*Real Federación Española de Voleibol
Subrexións portuguesas ordenadas por poboación

Esta é unha lista das subrexións estatísticas portuguesas (NUTS III) ordenadas por poboación sen incluír os territorios insulares:

## Véxase tamén 
### Outros artigos 
* Subdivisións de Portugal
* Subrexións portuguesas ordenadas por área
* Lista de concellos portugueses por NUTS
Pinhal Interior Sul

**Pinhal Interior Sul** é unha subrexión estatística portuguesa que forma parte da Rexión Centro. Tódolos seus concellos pertencen ao Distrito de Castelo Branco. Limita ao norte coas subrexións de Pinhal Interior Norte e Cova da Beira, ao leste coa de Beira Interior Sul, ao sur coa de Alto Alentejo, e ao oeste coa de Médio Tejo. Ata o 2010 tiña unha superficie de 1.903&nbsp;km² e unha poboación de 40.705 habitantes (2011).

## Concellos 
Comprende 4 concellos:

* Oleiros
* Proença-a-Nova
* Sertã
* Vila de Rei

No 2010, o concello de Mação deixou de pertencer a esta subrexión. Actualmente Pinhal Interior Sul non ten ningunha cidade. A principal vila é a vila da Sertã.

## Notas
Subrexión de Serra da Estrela

**Serra da Estrela** é unha subrexión estatística portuguesa que forma parte da Rexión Centro. Tódolos concellos que a integran pertencen ao Distrito da Guarda. Limita ao norte coa subrexión de Dão-Lafões, ao leste coa de Beira Interior Norte, ao sur coa de Cova da Beira, e ao oeste coa de Pinhal Interior Norte. Abrangue unha superficie de 872&nbsp;km² e ten unha poboación de 43.737 habitantes (2011).

## Concellos 
Comprende tres concellos:

* Fornos de Algodres
* Gouveia – cidade
* Seia – cidade

## Notas
Lunar Strain

***Lunar Strain*** é o álbum de estrea da banda sueca de death metal melódico In Flames, editado o 1 de abril de 1994. Neste disco encárgase das voces Mikael Stanne, o vocalista de Dark Tranquillity, que era músico de sesión para In Flames nese tempo. O álbum é coñecido polos seus elementos folk, coa inclusión de violíns e guitarras acústicas. Tres dos seus temas son versións re-gravadas de cancións da demo de 1993 da banda. No ano 1999 foi re-editado no Xapón e engadíronselle todas as cancións do álbum *Subterranean*, chamándoselle *Lunar Strain & Subterranean*.

O álbum foi remasterizado e re-editado con cancións extra en 2005 a través dos selos Regain Records e Candlelight Records USA. A reedición contaba coa mesma portada, pero cun logo da banda máis moderno, igual que o aparecido nos álbums *Reroute to Remain* e *Come Clarity*.

## Listaxe de cancións
Grande Lisboa

A **Grande Lisboa** é unha subrexión estatística portuguesa pertencente á Rexión de Lisboa (antiga rexión de Lisboa e Vale do Tejo). Tódolos concellos da subrexión pertencen ao e do Distrito de Lisboa. Limita ao norte coa subrexión de Oeste, ao leste coa de Lezíria do Tejo, ao sur coa Reserva Natural do Estuário do Tejo (e, a través del, coa península de Setúbal), e ao sur e ao oeste co océano Atlántico. Ten unha superficie de 1.381&nbsp;km² e unha poboación de 2&nbsp;042&nbsp;326 habitantes (2011).

## Concellos 
Comprende 8 concellos:

* Amadora (cidade)
* Cascais (vila)
* Lisboa (cidade-capital)
* Loures (cidade)
* Mafra (vila)
* Odivelas (cidade)
* Oeiras (vila)
* Sintra (vila)
* Vila Franca de Xira (cidade)

## Demografía 
Esta subrexión comprende tamén outras cidades: Agualva-Cacém e Queluz (no concello de Sintra), Alverca e Póvoa de Santa Iria (no concello de Vila Franca de Xira), e Sacavém (no concello de Loures).

Os concellos máis populosos son Lisboa e Sintra, mentres que as localidades máis poboadas son Lisboa, Queluz, Amadora, Algueirão-Mem Martins e Agualva-Cacém.

## Notas
Sena e Marne

**Sena e Marne** (77) (en ) é un departamento francés que pertence á rexión da Illa de Francia. O seu nome procede do río Sena e do seu principal afluente, o Marne.

## Principais cidades
*Melun, *chef-lieu* (capital) do departamento.
*Chelles.
*Meaux.
*Pontault-Combault.
*Fontainebleau.
*Provins.
*Torcy.

## Véxase tamén 
### Ligazóns externas 
* Conseil Général
Ácido carbámico

O **ácido carbámico** está formado por un grupo carboxilo unido directamente polo seu carbono ao nitróxeno dun grupo amino  (NH2COOH), pero é un composto inestable que non pode existir por separado en condicións normais e só pode formar parte doutros compostos máis grandes. Sería tecnicamente o aminoácido máis simple, pero como é un composto inestable en circunstancias normais (e tamén pola natureza especial do seu enlace directo carboxilo-nitróxeno) é a glicina o que en realidade se considera o aminoácido máis simple. A súa importancia débese máis á súa relevancia na identificación dos nomes de compostos grandes. O ácido carbámico como tal non foi nunca sintetizado ou caracterizado por ningunha técnica experimental.. Derivados do ácido carbámico si puideron ser illados .

O radical deste composto chámase "carbamoíl". As "carbamoiltransferases" son encimas transferases clasificadas co número EC 2.1.3.

Ficheiro:Carbamic-acid-group-2D-L.png|grupo ácido carbámico
Ficheiro:Carbamate-group-2D.png|grupo carbamato
Ficheiro:Carbamoyl-group-2D.svg|grupo carbamoíl

Os ácidos carbámicos son intermediatos na descomposición dos grupos protectores carbamato; a hidrólise do enlace éster nestes compostos rende unha amina non protexida.

## Carbamatos 
Un carbamato é un éster do ácido carbámico. O metil carbamato é o éster máis simple do ácido carbámico.

Algúns destes ésteres utiízanse como relaxantes musculares,
e outros utilízanse como insecticidas, por exemplo aldicarb.

## Notas 
## Véxase tamén 
* Carbamoíl fosfato
* Código ATC M (ésteres carbámicos)
Yvelines

**Yvelines** (78) é un departamento francés que pertence á rexión da Illa de Francia. O seu nome procede do bosque de Yvelines.

## Principais cidades
*Versalles, *chef-lieu* (capital) do departamento
*Chelles
*Mantes-la-Jolie
*Rambouillet
*Saint-Germain-en-Laye

## Véxase tamén 
### Ligazóns externas 
* Conseil Général
Anton Corbijn

**Anton Corbijn**, nado como **Anton Johannes Gerrit Corbijn van Willenswaard** o 20 de maio de 1955 en Strijen, Holanda Meridional, é un fotógrafo, director de vídeos musicais e director de cine neerlandés.

## Filmografía 
### Vídeos musicais 
### Filmes 
## Libros 
* Famouz (1989)
* Strangers (1990)
* Allegro (1991)
* Grönemeyer, Photographien von Anton Corbijn (1993)
* Star Trak (1996)
* 33 Still Lives (1999)
* Stripping Girls (2000) con Marlene Dumas
* Werk (2000)
* A. Somebody, Strijen, Holland (2002)
* Everybody Hurts (2003)
* U2 & I (2005)
* In Control (2008)
* Inside The American (2010)
* Inwards and Onwards (2011)
* Waits (2012)

## Véxase tamén 
### Ligazóns externas 
*Páxina oficial  
*Ficha na IMDb
Deux-Sèvres

**Deux-Sèvres** (79) é un departamento francés que pertence á rexión Nova Aquitania. O seu nome procede de dous ríos que levan o mesmo nome: o Sèvre nantés, afluente do Loira, e o Sèvre niortés, río costeiro que desemboca no Atlántico.

## Principais cidades
*Niort, *chef-lieu* (capital) do departamento
*Bressuire
*Partenay

## Véxase tamén 
### Ligazóns externas 
* Conseil Général
Departamento de Var

**Var** (83) é un departamento de Francia na rexión de Provenza-Alpes-Costa Azul. O seu nome procede do río costeiro Var. As principais cidades son Toulon (capital do departamento), Brignoles e Draguignan.

## Véxase tamén 
### Ligazóns externas 
* Conseil Général du Var
Vendée

**Vendée** (85)  é un departamento francés situado no oeste de Francia, que pertence á rexión dos Países do Loira. O nome procede do río Vendée.

## Principais cidades
*La Roche-sur-Yon, *chef-lieu* (capital) do departamento
*Challans
*Les Sables-d'Olonne
*Fontenay-le-Comte

## Véxase tamén 
Vendée Globe
### Ligazóns externas 
*Conseil Géneral de Vendée
Vienne

**Vienne** (86)  é un departamento francés situado no oeste de Francia, que pertence á rexión Nova Aquitania. O nome procede do río Vienne, un dos principais afluentes do Loira, que o atravesa.

## Principais cidades
*Poitiers, *chef-lieu* (capital) do departamento
*Châtellerault
*Loudun
*Chauvigny
*Montmorillon
*Civray

## Véxase tamén 
### Ligazóns externas 
*Conseil Géneral de Vienne
Subrexión Oeste

**Oeste** é unha subrexión estatística portuguesa de nivel III (NUT III) pertencente á Rexión Centro (ata o 2002 formaba parte da antiga rexión de Lisboa e Vale do Tejo). Está formado por unha parte do Distrito de Leiria, unha parte do Distrito de Santarém e a parte norte do Distrito de Lisboa. A subrexión limitada ao norte coa subrexión Pinhal Litoral, ao leste coa de Lezíria do Tejo, ao sur coa Grande Lisboa, e ao oeste co océano Atlántico. Ten unha superficie de 2.486&nbsp;km² e unha poboación de 362.523 habitantes (2011).

## Concellos 
Comprende 12 concellos:

* Alcobaça
* Alenquer
* Arruda dos Vinhos
* Bombarral
* Cadaval
* Caldas da Rainha
* Lourinhã
* Nazaré
* Óbidos
* Peniche 
* Sobral de Monte Agraço
* Torres Vedras

Estes municipios formam a Comunidade Intermunicipal do Oeste.

## Notas 
## Véxase tamén 
### Ligazóns externas 
* Associação de Municípios do Oeste 
* Jornal Oeste Online
* Oeste Diário — Portal Rexional
* OESTE.TV // Vídeo — TV Online
* Portal Oeste Digital  — Portal da Comunidade Urbana
* Região de Turismo do Oeste
Baloncesto masculino nos Xogos Olímpicos de Londres 2012

180px|dereita
180px|dereita
O torneo masculino de **baloncesto nos Xogos Olímpicos de Londres 2012** terá lugar entre os días 28 de xullo e 12 de agosto. Os países participantes poderán competir coas súas seleccións absolutas, sen límite de idade.

O vixente campión, Estados Unidos, terá a oportunidade de defender o título que acadou en 2008.

## Sedes 
O torneo terá lugar en Londres, no novo Basketball Arena e no North Greenwich Arena.

## Participantes 
As 12 seleccións que participarán no torneo saíron de varios torneos previos: o Campionato Mundial de 2010, o Campionato Africano de 2011, o Campionato Americano de 2011, o Campionato de Oceanía de 2011, o Campionato Asiático de 2011, o EuroBasket de 2011, e do Torneo Preolímpico da FIBA que se levou a cabo na primeira semana de xullo de 2012.

## Calendario 
### Primeira Fase 
#### Grupo A 
#### Grupo B 
### Fase Final 
Os 4 primeiros clasificados de cada grupo na primeira fase acadarán o pase para disputar a fase final.

## Véxase tamén 
### Ligazóns externas 
* Baloncesto en Londres 2012
Fútbol masculino nos Xogos Olímpicos de Londres 2012

200px|dereita
200px|dereita
O torneo masculino de **fútbol nos Xogos Olímpicos de Londres 2012** terá lugar entre os días 26 de xullo e o 11 de agosto. Cada selección deberá contar con xogadores sub-23, coa excepción de 3 xogadores que poden non pertencer a esa categoría.

O vixente campión, Arxentina, non terá a oportunidade de defender o título que acadou en 2008.
## Sedes 
O torneo terá lugar en Londres e noutras cidades de Inglaterra, Escocia e Gales.

## Participantes 
As 16 seleccións que participarán no torneo saíron de varios torneos previos: a Eurocopa sub-21 de 2011, o Campionato Suramericano sub-20 de 2011, o Torneo Preolímpico da Concacaf de 2012, o Torneo Preolímpico da OFC de 2012, o Torneo Preolímpico da AFC de 2012 e o Torneo Preolímpico da CAF de 2012.

## Formato 
A primeira fase do torneo consistirá nunha fase de grupos, na que as 16 seleccións estarán divididas en 4 grupos, disputando 3 xornadas. Cando esta primeira fase remate, os 2 primeiros clasificados de cada grupo clasificaranse para a fase de eliminatorias, que comezará cuns cuartos de final a encontro único, seguido das semifinais e da final. O gañador do torneo disputará un total de 6 encontros, 3 na primeira fase e outros 3 na fase final de eliminatorias.
## Primeira Fase 
### Grupo A 

### Grupo B 

### Grupo C 

### Grupo D 

## Fase final 

## Véxase tamén 
### Ligazóns externas 
* Calendario do torneo na páxina da FIFA  
* Torneo olímpico masculino de fútbol
Alto Vienne

**Alto Vienne** (87) (en francés *Haute-Vienne*) é un departamento francés situado no centro de Francia, que pertence á rexión Nova Aquitania. O nome procede do río Vienne, un dos principais afluentes do Loira, que o atravesa de leste para oeste.

## Principais cidades 
* Limoges, *chef-lieu* (capital) do departamento
* Saint-Julien
* Panazol
* Couzeix
* Isle

## Véxase tamén 
### Ligazóns externas 
*Conseil Départemental de Haute-Vienne
Vosgos

**Vosgos** (88) (en francés *Vosges*) é un departamento francés situado no leste de Francia, que pertence á rexión de Gran Leste. O nome procede do macizo dos Vosgos que ocupa gran parte do seu territorio.

## Principais cidades 
* Épinal, *chef-lieu* (capital) do departamento.
* Saint-Dié-des-Vosges.
* Neufchâteau.

## Véxase tamén 
### Ligazóns externas 
* Conseil Géneral des Vosges
Yonne

**Yonne** (89) é un departamento francés situado no centro de Francia, que pertence á rexión de Borgoña-Franco Condado. O nome procede do río Yonne, afluente do Sena.

## Principais cidades 
* Auxerre, *chef-lieu* (capital) do departamento
* Avallon
* Sens

## Véxase tamén 
### Ligazóns externas 
* Conseil Géneral de Yonne
Monte Parnaso

O **monte Parnaso** (ou simplemente *Parnaso*, do grego antigo Παρνασσός *Parnassós*) é unha montaña do centro de Grecia, situada sobre o santuario de Delfos. Particularmente venerada durante a antigüidade, estaba consagrada á vez ao deus Apolo e ás nove Musas, das que era unha das súas dúas residencias. É un dos dez parques nacionais de Grecia.

Mide 2460 de altura e está situado no *nomo* de Ftiótide, na *periferia* de Grecia Central.

## O nome 
A orixe do seu nome é probabelmente prehelénica. Así nos arquivos hititas consta un nome anatolio comparábel: *Parnašša* que parece derivado do hitita e do luvita *parna* que significa *casa* ou *morada*. Parecera que primitivamente o curuto do Parnaso, como o do monte Olimpo, estivese considerado como un alto lugar de culto da hierogamia do Ceo (Zeus, asociado a Urano, divindade primeira do ceo) e da Terra (Gaia), posto que se sabe que o santuario de Delfos estivo primeiro consagrado a Gaia, andes de estalo a Apolo.

Nas *Metamorfoses* de Ovidio é no cumio desta montaña, o único lugar da terra que as augas non cubriron, despois do diluvio provocado polos deuses, onde atraca a embarcación de Deucalión.
 
Por outra banda, o monte Parnaso aparece evocado brevemente na *Odisea* de Homero como o lugar onde o heroe Ulises foi ferido por un xabarín na súa xuventude.

## Notas 
## Véxase tamén 
### Outros artigos 
* Parque Nacional Monte Parnaso

### Ligazóns externas 
* Peakware .
Essonne

**Essonne** (91) é un departamento de Francia que pertence á rexión da Illa de Francia. Debe o seu nome ao río Essonne, afluente do Sena.

## Principais cidades 
* Évry-Courcouronnes, chef-lieu (capital) do departamento
* Étampes
* Palaiseau

## Véxase tamén 
### Notas 
### Ligazóns externas 
*Conseil Général de Essonne
Europa (himno)

**Europa** () (en albanés: Evropa, en serbia: Европа) é o nome do himno nacional da República de Kosovo, aprobado polo parlamento o 11 de xuño de 2008. Esta melodía carece de letra, para evitar ofender á minoría serbia que habita nesta ex provincia serbia que declarou a súa independencia unilateralmente o 17 de febreiro de 2008. O himno, cuxo autor é o compositor albanés Mehdi Mendiqi, foi aprobado nunha sesión cerimonial do Parlamento tras gañar Mendiqi un concurso en cuxas bases se establecía que o tema musical non podía facer referencia á cultura de ningunha das etnias de Kosovo.
Serra Madre do Sur

A **Serra Madre do Sur**, en castelán ***Sierra Madre del Sur***, é unha cadea montañosa localizada no sur de México que se estende ao longo de 1200 km entre o sur de Xalisco e o Istmo de Tehuantepec, ao oriente de Oaxaca. Corre paralela á costa do océano Pacífico e ao Eixe Neovolcánico, do que é separada pola Depresión de El Balsas. O Eixe Neovolcánico e a Serra Madre do Sur enlázanse no norte de Oaxaca, no Escudo Mixteco. A súa altitude media é de 2000 msnm, sendo o punto máis alto o cerro *Quie Yelaag* que posúe unha altura de 3710 msnm, no sur de Oaxaca.

Polo occidente, esta serra empeza como Serra de El Alo nos municipios de Tecalitlán e Pihuamo en Xalisco, posteriormente atravesa Michoacán, onde se coñece como serra de Coalcomán. Despois de cruzar o río Balsas, entra en Guerrero polo oeste onde recibe o nome de Cumios de La Tentación. Atravesa todo Guerrero e nos seus límites con Oaxaca é coñecida como Serra de Coicoyán.

Esta serra é atravesada por numerosos ríos, os cales forman notables canóns, principalmente en Guerrero, onde as partes altas son coñecidas como filos. A cordilleira é notable pola súa alta biodiversidade e o seu gran número de especies endémicas. Posúe ademais importantes depósitos de metais como o ouro e a prata; así como de chumbo e ferro.

## Véxase tamén 
### Outros artigos
* Xeografía de México
* Serra Madre Occidental
* Serra Madre Oriental
Brøndby IF

O **Brøndbyernes Idrætsforening** ou **Brøndby IF** é un club de fútbol dinamarqués da cidade de Brøndbyvester. Fundouse o 3 de decembro de 1964 e compite na Superligaen.

## Uniforme 
* **Uniforme titular**: Camiseta amarela, pantalón azul, medias azuis.
* **Uniforme alternativo**: Camiseta azul, pantalón azul, medias azuis.

## Estadio 
500px|Brøndby Stadium

* **Nome:** Brøndby Stadium
* **Cidade:** Brøndby
* **Capacidade:** 29.000
* **Inauguración:** 1965
* **Medidas terreo de xogo:** 105 x 68 metros

## Véxase tamén 
### Ligazóns externas 
* Páxina oficial do club
Carbamoíl fosfato

O **carbamoíl fosfato** (ou **fosfato de carbamoilo**) é un composto aniónico de importancia bioquímica coa fórmula CH2NO5P2- . Nos animais terrestres é un metabolito que intervén no ciclo da urea, por medio do cal se elimina o exceso de nitróxeno do organismo, e tamén na síntese de pirimidinas.

O carbamoíl fosfato é un fosfato de acilo, anhídrido mixto dun ácido carboxílico e do ácido fosfórico. É un composto de enerxía elevada. Pode considerarse un doante de grupos carbamoilo activados.

O carbamoíl fosfato prodúcese a partir de bicarbonato, amoníaco (derivado do aminoácido glutamina), e fosfato (procedente do ATP). A súa síntese é catalizada polo encima carbamoíl fosfato sintetase, da seguinte maneira:

* HCO3− + ATP → ADP + HO–C(O)–OPO32− (carboxil fosfato)
* HO–C(O)–OPO32− + NH3 + OH− → HPO42− + −O–C(O)NH2 + H2O
* −O–C(O)NH2 + ATP → ADP + H2NC(O)OPO32−

## No ciclo da urea 
O carbamoíl fosfato incorporou durante a súa síntese, catalizada pola carbamoíl fosfato sintetase mitocondrial situada na matriz mitocondrial, un grupo amino procedente do amoníaco hepático, e introdúceo posteriormente no ciclo da urea. Esta síntese require gasto de enerxía. Este grupo acabará formando parte da urea, polo que se eliminará do corpo. No ciclo da urea o carbamoíl fosfato reacciona coa ornitina en reacción catalizada pola ornitina transcarbamilase, orixinando citrulina e un fosfato libre. A citrulina contén un grupo carbamoilo no extremo da súa cadea lateral procedente do carbamoíl fosfato.

## Síntese de pirimidinas 
Os nucleótidos pirimidínicos (CMP e UMP) sintetízanse a partir de carbamoíl fosfato, aspartato e ribosa fosfato. Sintetízase primeiro o anel de pirimidina e despois únese a ribosa fosfato. Na primeira reacción para sintetizar o anel pirimidínico, reaccionan o carbamoíl fosfato e o aspartato, orixinando *N*-carbamoíl aspartato. Esta reacción está catalizada pola aspartato transcarbamilase, un encima alostérico inhibido polo CTP. Despois de catro reaccións máis o *N*-carbamoíl aspartato orixina uridilato e este dá lugar ao UTP e este transfórmase despois en CTP.

O fosfato de carbamoilo utilizado aquí non é o producido na matriz mitocondrial que intervén no ciclo da urea, senón que se produce no citosol pola carbamoíl fosfato sintetase citosólica (distinta da mitocondrial).

## Regulación da síntese de glutamina 
O carbamoíl fosfato é un inhibidor encimático da síntese de glutamina. Tal como se estudou en *Escherichia coli*, a glutamina é un doante de grupos amino precursor para a síntese de diversos produtos como carbamoíl fosfato, triptófano, histidina, CTP, AMP ou glicosamina 6-fosfato. Por tanto, o carbamoíl fosfato é un dos produtos finais obtidos, e exerce inhibición por retroalimentación sobre o encima alostérico da ruta de síntese da glutamina chamado glutamina sintetase.

## Notas
Macronutriente

Os **macronutrientes** son os nutrientes necesarios en grandes cantidades para que o organismo leve a cabo as súas funcións vitais. Á súa vez divídense en dous grupos: elementos primarios, principais ou maiores (nitróxeno, fósforo e potasio) e elementos secundarios ou menores (calcio, magnesio e xofre).

Na nutrición vexetal os elementos nutritivos primarios xeralmente son os que primeiro expresan a súa baixa concentración no solo polos seus altos niveis de extracción por parte das plantas, mentres que os secundarios son requiridos en pequenas cantidades e a súa deficiencia non é tan evidente pero si moi importante.

Un factor decisivo que afecta á dispoñibilidade de nutrientes é o pH.

## Véxase tamén
### Ligazóns externas
*Páxina do Departamento de Edafoloxía e Química vexetal da Universidade de Granada 
*Páxina do Departamento de Bioloxía e Produción Vexetal da Universidade de Extremadura
Cova da Beira

**Cova da Beira** é unha subrexión estatística portuguesa que forma parte da Rexión Centro. Está formada por tres concellos, todos eles no Distrito de Castelo Branco. Limita ao norte coas subrexións de Serra da Estrela e Beira Interior Norte, ao leste e ao sur coa de Beira Interior Sul, ao sur coa de Pinhal Interior Sul, e ao oeste coa de Pinhal Interior Norte. Ten unha superficie total de 1.373&nbsp;km² e unha poboación de 87.869 habitantes (2011).

## Concellos 
Comprende 3 concellos:

* Belmonte
* Covilhã
* Fundão

## Notas
Alentejo Litoral

**Alentejo Litoral** é unha subrexión estatística portuguesa que forma parte da Rexión do Alentejo. Está integrada por cinco concellos pertencentes aos distritos de Setúbal e Beja. Limita ao norte coas subrexións da Península de Setúbal e o Alentejo Central, ao leste coa de Baixo Alentejo, ao sur co Algarve, e ao oeste co océano Atlántico. Abrangue unha superficie de 5.261&nbsp;km² e ten unha poboación estimada de 97.895 (2011.

## Concellos 
Comprende 5 concellos:

* Alcácer do Sal
* Grândola
* Odemira
* Santiago do Cacém
* Sines

Os principais núcleos urbanos son as cidades de Santiago do Cacém, Sines, Alcácer do Sal e Vila Nova de Santo André (no concello de Santiago do Cacém) e a vila de Grândola. O litoral ao sur de São Torpes (Sines) forma parte do Parque Natural do Sudoeste Alentejano e Costa Vicentina.

## Véxase tamén 
### Ligazóns externas 
* Alentejo Litoral
* Litoral Alentejano
* Turismo Litoral Alentejo

## Notas
Nación sen estado

As **nacións sen estado** son comunidades humanas que, aínda tendo as características culturais ou identitarias asociadas habitualmente cunha nación, non dispoñen dun estado propio, e, en moitos casos, non están recoñecidas oficialmente como comunidades diferenciadas. As nacións sen estado, polo tanto, están incluídas en estados onde a nación predominante é outra, ou repartidas entre diversos estados.

O recoñecemento oficial das nacións sen estado é moi variable. Nalgúns estados, fálase abertamente de nacións ou nacionalidades, ou tamén existen nacións que acadaron estruturas administrativas ou de goberno propias. Noutros estados, a diversidade nacional non é ben vista, e dende o estado propúgnase unha uniformidade nacional.

A definición de que é ou non unha nación sen estado é subxectiva. Ademais, a miúdo conviven nun mesmo territorio persoas con sentimentos nacionais moi diferentes. Noutros, determinar cal é o territorio exacto que corresponde a unha nación pode ser difícil. En xeral, as nacións sen estado cumpren, polo menos, algún dos tres criterios seguintes:

* Recoñecemento oficial por parte do estado como comunidade nacional, nacionalidade ou semellante.
* Presenza de trazos culturais ou lingüísticos ben definidos e diferenciados dos maioritarios no estado.
* Existencia dun movemento cultural ou político que reivindique a existencia.

## Véxase tamén 
### Bibliografía 
* 

### Outros artigos 
*Nación
*Estado
*Internacionalismo
*Lista de grupos étnicos
*Nacionalismo
*País

### Ligazóns externas 
*EuroMinority - Organización para as Minorías Europeas
Alto Alentejo (subrexión)

**Alto Alentejo** é unha subrexión estatística portuguesa que forma parte da Rexión do Alentejo. Dende 2009 correspóndese por completo co Distrito de Portalegre. Limita ao norte coas subrexións de Pinhal Interior Sul e Beira Interior Sul, ao leste co Estado español, ao sur coa subrexión do Alentejo Central, e ao oeste coas de Lezíria do Tejo e Médio Tejo. Ten unha superficie de 6.230&nbsp;km² e unha poboación estimada de 118.352 habitantes (2011).

## Concellos 
Comprende 15 concellos:

* Alter do Chão (Vila)
* Arronches (Vila)
* Avis (Vila)
* Campo Maior (Vila)
* Castelo de Vide (Vila)
* Crato (Vila)
* Elvas (Cidade)
* Fronteira (Vila)
* Gavião (Vila)
* Marvão (Vila)
* Monforte (Vila)
* Nisa (Vila)
* Ponte de Sôr (Cidade)
* Portalegre (Cidade)
* Sousel (Vila)

Os principais núcleos urbanos son as cidades de Elvas (15.900 habitantes) e Portalegre (15.600 habitantes).

## Cuestión de Olivenza - Olivença 
**Olivenza** (en portugués **Olivença**), municipio pertencente *de facto* á comunidade autónoma española de Estremadura, é reivindicada por Portugal dende o século XIX, polo cal existe unha corrente de opinión que considera que Olivenza é un concello portugués do Alto Alentejo.

## Véxase tamén 
### Ligazóns externas 
* Portal Informativo do Alentejo - Allentejo 

## Notas
Alentejo Central

**Alentejo Central** é unha subrexión estatística portuguesa que forma parte da Rexión do Alentejo. Dende 2009 correspóndese por completo ao Distrito de Évora. Limita ao norte coas subrexións de Lezíria do Tejo e Alto Alentejo, ao leste co Estado español, ao sur coas subrexións Baixo Alentejo e Alentejo Litoral, e ao oeste coa Península de Setúbal. Ten unha superficie de 7.227&nbsp;km², unha poboación estimada de 166.802 habitantes (2011 e unha densidade de poboación de 23 hab/km².

## Concellos 
Comprende 14 concellos:

* Alandroal
* Arraiolos
* Borba
* Estremoz
* Évora
* Montemor-o-Novo
* Mora
* Mourão
* Portel
* Redondo
* Reguengos de Monsaraz
* Vendas Novas
* Viana do Alentejo
* Vila Viçosa

Os principais núcleos urbanos son as cidades de Évora e Montemor-o-Novo.

## Notas
Terry Gilliam

**Terrence Vance "Terry" Gilliam**, nado o 22 de novembro de 1940 en Minneapolis, Minnesota, é un actor, guionista, produtor e director de cine estadounidense radicado e nacionalizado no Reino Unido. É principalmente coñecido por ter sido membro do grupo cómico Monty Python.

## Filmografía 
### Filmes 
* *Monty Python and the Holy Grail* (1975) (codirixida con Terry Jones)
* *A besta do reino* (1977)
* ''Monty Python's Life of Brian* (1979) (actor)
* *Os heroes do tempo* (1981)
* *Monty Python's The Meaning of Life* (1983) (actor e guionista)
* *Brazil* (1985)
* *As aventuras do barón Munchausen* (1988)
* *O rei pescador* (1991)
* *12 Monkeys* (1995)
* *Fear and Loathing in Las Vegas* (1998)
* *The Brothers Grimm* (2005)
* *Tideland* (2005)
* *The Imaginarium of Doctor Parnassus* (2009)
* *The Man Who Killed Don Quixote*

### Curtametraxes 
* *Storytime* (curta de animación)
* *The Miracle of Flight* (1974) (curta de animación)
* *The Crimson Permanent Assurance* (1983)
* *The Legend of Hallowdega* (2010)
* *The Wholly Family* (2011)

### Anuncios 
* MTV "Boogeyman" (1987)
* *Secret Tournament* (2002)
* *Secret Tournament'' (2002)

## Véxase tamén
Baixo Alentejo (subrexión)

**Baixo Alentejo** é unha subrexión estatística portuguesa que forma parte da Rexión do Alentejo. Os concellos que a integran forman parte do Distrito de Beja. Limita ao norte coa subrexión do Alentejo Central, ao leste con España, ao sur co Algarve, e ao oeste coa subrexión do Alentejo Litoral. Abrangue unha superficie total de 8&nbsp;505&nbsp;km² e ten unha poboación estimada de 126&nbsp;692 habitantes (2011).

## Concellos 
Comprende 13 concellos:

* Aljustrel
* Almodôvar
* Alvito
* Barrancos
* Beja
* Castro Verde
* Cuba
* Ferreira do Alentejo
* Mértola
* Moura
* Ourique
* Serpa
* Vidigueira

Beja,Moura e Serpa teñen categoría de cidades.

## Imaxes 

Ficheiro:Alentejo 29 5 5.jpg|Campos de trigo no Baixo Alentejo.

## Véxase tamén 
### Ligazóns externas 
* Portal Informativo do Alentejo - Allentejo 

## Notas
Acanthophis pyrrhus

***Acanthophis pyrrhus*** é unha especie de cobra pezoñenta nativa de Australia.

## Descrición 
Pertencente ao xénero *Acanthophis*, o seu corpo é curto e groso, cabeza triangular, cairos móbiles e un rabo delgado e moi flexible. Poden chegar a medrar ata os 70 centímetros, cunha lonxitude entre o fociño e a cloaca de 62&nbsp;cm, presentando unha aparencia plana. A súa cor pode ser castaña avermellada brillante ou amarela avermellada, con bandas fortes ou discretas de cor amarela que serven como camuflaxe coa contorna. A punta do rabo, distintivamente escura, úsaa como isco para atraer a potenciais presas. Os seus cairos son máis longos que os da maioría das cobras velenosas australianas.

George Albert Boulenger foi o primeiro, en 1898, en describir a especie.

## Distribución 
A especie vive en zonas áridas e desérticas, desde a costa de Australia Occidental ata o centro do país, chegando ata o sur de Kalgoorlie e ao Territorio do Norte, habita en áreas remotas, entre herbas do xénero Triodia, chans pedregosos, cumiais de area e afloramentos rochosos de Australia Occidental e Central. A *Acanthophis antarcticus*, unha especie relacionada, ten unha distribución diferente habitando no sur e leste de Australia.

## Comportamento 
Esta cobra só traba cando sente unha unha presa ou unha ameaza moi próxima a ela, normalmente están máis activas ao escurecer, tan só ocasionalmente se poden ver durante o día permanecendo no alto de arbustos ou na herba xacendo alí. A súa alimentación principal consiste en lagartos, especialmente da familia Scincidae e o *Physignathus lesueurii* , e pequenos maníferos. A pezoña é principalmente unha neurotoxina, e aínda que chegou a ter unha taxa de mortalidade do 50%, agora raramente causa a morte.

## Reprodución 
A especie reprodúcese durante a primavera ou ao comezo do verán, e as crías nacen na fin do verán ou ao comezo do outono, a diferenza doutras cobras a nai retén os ovos no seu corpo ata que están formadas para vivir de xeito independente, poden nacer ata 13 exemplares en cada niñada.

## Notas 
## Véxase tamén
Patriot Act

A **US Patriot Act** ("Lei Patriota" en inglés), é un texto legal estadounidense promulgado o 26 de outubro do 2001. Foi aprobada por maioría tanto pola Cámara de Representantes como polo Senado estadounidense despois dos atentados do 11 de setembro de 2001.

O obxectivo desta lei é ampliar a capacidade de control do Estado sobre a cidadanía co gallo de combater o terrorismo, mellorando a capacidade das distintas axencias federais de seguridade estadounidenses ó coordinalas e dotalas de maiores poderes de vixilancia contra os delitos de terrorismo. Do mesmo modo a lei tamén promulgou novos delitos e endureceu as penas por delitos de terrorismo.

A Lei Patriótica foi duramente criticada por diversos organismos e organizacións de dereitos humanos, debido á enorme restrición de liberdades e garantías constitucionais que supuxo para a cidadanía, tanto estadounidense como estranxeira.

## A renovación do 2005 
As estipulacións máis restritivas de dereitos desta lei foron inicialmente sancionadas como normas provisorias de emerxencia ata o 31 de decembro de 2005. Nos meses previos á data límite, os sectores defensores da Lei Patriótica comezaron a meter presión para que as limitacións dos dereitos e garantías constitucionais fosen permanentes. A mediados de 2005 as dúas cámaras do Congreso aprobaron proxectos de reforma radicalmente distintos: mentres que o Senado deixaba sen efecto a maior parte das limitacións, a Cámara de Representantes mantiña a lei orixinal case sen alteracións, dándolle carácter permanente. Ambos os proxectos foron finalmente compatibilizados nunha comisión bicameral, eliminándose a maior parte das normas de restablecemento dos dereitos que contemplaba o proxecto do Senado, sendo sancionada polo Congreso o 2 de marzo de 2006 e promulgada como lei polo presidente George Walker Bush o 9 de marzo. Senadores de ambos os partidos criticaron duramente a emenda, sostendo que afectaba ás liberdades constitucionais..

## Notas 
## Véxase tamén 
### Outros artigos 
*Dereitos humanos
*Democracia
*Terrorismo

### Bibliografía 
### Ligazóns externas 
* "The USA PATRIOT Act: Preserving Life and Liberty", Departmento de Justicia dos Estados Unidos (en inglés).
* The Patriot Act and Related Provisions, The Heritage Foundation's Research (en inglés).
* "War on Terror" Human Rights Issues, *Amnesty International USA*.
Baixo Mondego

O **Baixo Mondego** é unha subrexión estatística portuguesa que forma parte da Rexión Centro. A meirande parte dos concellos que a conforman pertencen ao Distrito de Coímbra, aínda que Mealhada pertence ao de Aveiro e Mortágua ao de Viseu. Limita ao norte coas subrexións de Baixo Vouga e Dão-Lafões, ao leste coa de Pinhal Interior Norte, ao sur coa de Pinhal Litoral, e ao oeste co océano Atlántico. Abrangue unha superficie de 2&nbsp;062&nbsp;km² e conta cunha poboación de 332&nbsp;306 habitantes (2011).

## Concellos 
Comprende 10 concellos:

* Cantanhede
* Coímbra
* Condeixa-a-Nova
* Figueira da Foz
* Mealhada
* Mira
* Montemor-o-Velho
* Mortágua
* Penacova
* Soure

## Notas
Médio Tejo

**Médio Tejo** é unha subrexión estatística portuguesa que forma parte da Rexión Centro. Tódolos concellos que a conforman pertencen ao Distrito de Santarém. Limita ao norte coa subrexión de Pinhal Interior Norte, ao leste coas de Pinhal Interior Sul e Alto Alentejo, ao sur coa de Lezíria do Tejo, e ao oeste coa de Pinhal Litoral. Ten unha superficie total de 2.283&nbsp;km² e unha poboación de 220.660 habitantes (2011).

## Concellos 
Comprende 11 concellos:

* Abrantes
* Alcanena
* Constância
* Entroncamento
* Ferreira do Zêzere
* Mação
* Ourém
* Sardoal
* Tomar
* Torres Novas
* Vila Nova da Barquinha

## Notas
Pinhal Litoral

**Pinhal Litoral** é unha subrexión estatística portuguesa que forma parte da Rexión Centro. Tódolos concellos que a conforman pertencen ao Distrito de Leiria. Limita ao norte coa subrexión de Baixo Mondego, ao leste coas de Pinhal Interior Norte e Médio Tejo, ao sur coa Lezíria do Tejo, e ao oeste coa Subrexión Oeste e o océano Atlántico. Ten unha superficie de 1.741&nbsp;km² e unha poboación de 260.924 habitantes (2011).

## Concellos 
Comprende 5 concellos:

* Batalha
* Leiria
* Marinha Grande
* Pombal
* Porto de Mós

## Notas
Dão-Lafões

**Dão–Lafões** é unha subrexión estatística portuguesa que forma parte da Rexión Centro. A meirande parte dos concellos que a conforman pertencen ao Distrito de Viseu, mais tamén inclúe un concello do Distrito da Guarda. Limita ao norte coas subrexións de Támega e Douro, ao leste coas de Beira Interior Norte e Serra da Estrela, ao sur coas de Pinhal Interior Norte e Baixo Mondego, e ao oeste coas de Baixo Vouga e Entre Douro e Vouga. A súa principal cidade é Viseu, que conta cunha poboación de 68.000 habitantes, sendo a segunda cidade máis poboada do centro de Portugal tras Coímbra. Ten unha superficie de 3.483&nbsp;km² e unha poboación de 277.216 habitantes (2011).

## Concellos 
Comprende 14 concellos:

* Aguiar da Beira
* Carregal do Sal
* Castro Daire
* Mangualde (Cidade)
* Nelas
* Oliveira de Frades
* Penalva do Castelo
* Santa Comba Dão (Cidade)
* São Pedro do Sul(Cidade)
* Sátão
* Tondela (Cidade)
* Vila Nova de Paiva
* Viseu (Cidade capital de distrito)
* Vouzela

## Notas
Baixo Vouga

**Baixo Vouga** é unha subrexión estatística portuguesa que forma parte da Rexión Centro. Os municipios que a forman pertencen ao Distrito de Aveiro. Limita ao norte coas subrexións do Grande Porto e Entre Douro e Vouga, ao leste coa de Dão-Lafões, ao sur coa de Baixo Mondego, e ao oeste co océano Atlántico. Abrangue unha área de 1&nbsp;802,3&nbsp;km² e conta cunha poboación de 390&nbsp;840 habitantes (2011). A súa capital é Aveiro.

## Concellos 
Comprende 11 concellos:

* Águeda
* Albergaria-a-Velha
* Anadia
* Aveiro
* Estarreja
* Ílhavo
* Murtosa
* Oliveira do Bairro
* Ovar
* Sever do Vouga
* Vagos

No Baixo Vouga localízanse 10 cidades: Albergaria-a-Velha, Águeda, Anadia, Aveiro, Esmoriz (municipio de Ovar), Estarreja, Gafanha da Nazaré (municipio de Ílhavo), Ílhavo, Oliveira do Bairro e Ovar.
   
Comprende a parte correspondente á boca da conca do Río Vouga.

## Notas